Sphyrnidae
Sphyrnidae sunt familia superordinis Selachimorphorum, quibus est inusitata structura propria, caput complanatum et lateraliter in formam quasi mallei extensum, cephalofolium rite appellatum. Plurimae sphyrnidarum species in genus Sphyrnam, sed Eusphyra blochii in Eusphyram, suum genus monotypicum, digeruntur. Cephalofolio attribuuntur multa munera, inter quae sunt acceptio sensoria, motio evagandi, tractatioque praedae. Sphyrndae omnem per orbem terrarum in aquis calidoribus secundum litora et pluteos continentales inveniuntur. Nonnullae sphyrnidarum species, plurimorum selachimorphorum dissimiles, in gregibus plerumque diu natant, noctuque venatores fiunt. Aliquae ex his gregibus insigniter prope Insulam Malpelo in Columbia, Insulas Galapagenses in Aequatoria, Insulam Cocos ante litus Costaricae, prope Molokai in Havaiis, et ante litus Africae austrina orientalisque inveniuntur.

Descriptio
Adulti specierum notarum a 0.9 ad 6.0 metra longae et a 3 ad 580 chiliogrammata ponderis sunt. Cutis plerumque cana pallida est, viride pallido tincta; ventres autem albi sunt, ut difficillime ex imo mari videantur, facillimeque praedam approprinquent. Capitibus sunt proiecturae laterales (cephalofolia), qua pro causa malleorum similia hominibus videntur.

Symphidis sunt parva ora, contra alias selachimorphorum species. Etiam diu greges formant, aliquando ex plus quam centum singulis constantís; noctu, sicut alia selachimorpha, venatores solae fiunt. Calidiores aquas tropicas plerumque habitant, sed aestate una migrant ad aquas frigidiores inveniendas.

Species

Familiae Sphyrnidarum sunt novem species, quae in duo genera digeruntur.
Eusphyra blochii
Sphyrna corona
Sphyrna gilberti
Sphyrna lewini
Sphyrna media
Sphyrna mokarran
Sphyrna tiburo
Sphyrna tudes
Sphyrna zygaena

Notae

Bibliographia
Alderman, Christine Thomas. 2020. Hammerhead sharks. Mankato Minnesotae: Black Rabbit Books. ISBN 9781680728705 (e-book), ISBN 9781644660492 (paperback).
Baum, J., S. Clarke, A. Domingo, M. Ducrocq, A. F. Lamónaca, N. Gaibor, R. Graham, S. Jorgensen, J. E. Kotas, E. Medina, J. Martinez-Ortiz, J. Monzini Taccone di Sitizano, M. R. Morales, S. S. Navarro, J. C. Pérez-Jiménez, C. Ruiz, W. Smith, S. V. Valenti, et C. M. Vooren. 2007. Sphyrna lewini. The IUCN Red List of Threatened Species. doi:10.2305/IUCN.UK.2007.RLTS.T39385A10190088.en.
Compagno, Leonard J. V. 2003. Sharks of the order Carcharhiniformes. Caldwell Novae Caesareae: Blackburn Press. ISBN 1930665768.
Denham, J., J. Stevens, C. A. Simpfendorfer, M. R. Heupel, G. Cliff, A. Morgan, R. Graham, M. Ducrocq, N. D. Dulvy, M. Seisay, M. Asber, S. V. Valenti, F. Litvinov, P. Martins, M. Lemine Ould Sidi, P. Tous, et D. Bucal. 2007. Sphyrna mokarran. The IUCN Red List of Threatened Species. doi:10.2305/IUCN.UK.2007.RLTS.T39386A10191938.en.
Kajiura, Stephen M., et Kim N. Holland. 2002. "Electroreception in juvenile scalloped hammerhead and sandbar sharks." The Journal of Experimental Biology 205: 3609–21. Editio interretialis.
Tristram, H., S. Thomas, et L. Squire-Junior. 2014. "Husbandry of scalloped hammerhead sharks Sphyrna lewini (Griffith & Smith, 1834) at Reef HQ Aquarium, Townsville, Australia." Der Zoologische Garte 83 (4–6): 93–113. doi:10.1016/j.zoolgart.2014.08.002. PDF.
Espinosa Pérez, Héctor, José Luis Castro-Aguirre, et Leticia Huidobro Campos. 2004. Catálogo sistemático de tiburones (Elasmobranchii:Selachimorpha). Mexici: Universidad Nacional Autónoma de México, Instituto de Biología. ISBN 9683610048.

Nexus externi

Hessing, S. 2000. Sphyrna tiburo. Animal Diversity Web.
"Genus Sphyrna." Animal Diversity Web.
"Great Hammerhead Sharks, Sphyrna mokarran.", MarineBio.org.
"Hammerhead Sharks." Australian Marine Conservation Society.
.

Familiae animalium
 
Taxa Gill
Taxa 1872